**“Nedjelja PLAVOG IZAZOVA” 2022 - Poziv za učešće**

Trajanje poziva: **14. – 18. novembar 2022**

"Nedelja PLAVOG IZAZOVA" je prvi konkurs za mlade inovatore koji posjeduju vještine i ambicije da naprave promjene u okviru aktivnosti sektora Plave ekonomije na lokalnom, nacionalnom ili regionalnom nivou.

Organizacija događaja finansira se iz sredstava ERASMUS+ projekta “Održivi razvoj Plavih ekonomija kroz visoko obrazovanje i inovacije u zemljama Zapadnog Balkana – BLUEWBC” (Br. projekta: 609693-EPP-1-2019-1-NO-EPPKA2-CBHE-JP, Br. Ugovora o donaciji: 2019-2009/001-001).

"Nedelja PLAVOG IZAZOVA" je ideja predstavnika Centra za istraživanje, inovacije i preduzetništvo Pomorskog fakulteta Kotor (Univerzitet Crne Gore) koja odražava glavne ciljeve Centra:

* promovisanje istraživačkih i inovacionih aktivnosti;
* iniciranje, učestvovanje i upravljanje projektima;
* jačanje saradnje akademije sa poslovnim sektorom;
* obezbjeđivanje pristupa resursima Centra za predstavnike poslovnog sektora;
* organizovanje konferencija, radionica, seminara, kurseva cjeloživotnog učenja itd.

Da li želite da doprinesete prevazilaženju prepreka i izazova u aktivnostima sektora plave ekonomije? Imate li jasnu viziju i ideju? Da li ste spremni i entuzijastični da predstavite svoj inovativni projekat BLUEWBC timu? Želite li da se upoznate i povežete sa organizatorima, suorganizatorima i učesnicima na "Nedelji PLAVOG IZAZOVA"?

Iskoristite priliku za podnošenjem prijave u ime vašeg tima najkasnije do **18. novembra 2022. godine** (16:00 časova).

Pogledajte dole navedene smjernice i podnesite prijavu odmah! Ako imate bilo kakvih pitanja ili zahtjevate dodatne informacije, obratite se na **uom.bluewbc@gmail.com**.

1. Ko ima pravo učešća

Konkurs "Nedelja PLAVOG IZAZOVA" otvoren je za studente i mlade profesionalce zainteresovane da osmisle i predstave inovativne metode, modele i rešenja u cilju unaprijeđenja i obezbjeđivanja održivosti ključnih aktivnosti Plave ekonomije na lokalnom, nacionalnom i regionalnom nivou.

1. Kriterijumi izbora za podnosioce prijava

Specifični kriterijumi izbora su:

* timovi treba da se sastoje od 3-5 članova;
* svaki član tima treba da ima između 18 i 28 godina;
* posebno se preporučuje primjena načela rodne ravnopravnosti i uključivanje inovatorki u timu;
* potrebno je nominovati vođu tima.

1. Način podnošenja prijave

Imenovani vođa tima podnosi **[elektronsku](https://docs.google.com/forms/d/e/1FAIpQLSf-z9HdI2Xvf3ApqgXnF7oPl0bULNsTEZ3wCk7rdKkRogy4ow/viewform?usp=sf_link) prijavu** najkasnije do **18. novembra 2022** (16:00 časova).

1. Obaveze tima tokom trajanja konkursa

Timovi su u obavezi pratiti **program** događaja. Vođa tima treba da dostavi sljedeću dokumentaciju na email **uom.bluewbc@gmail.com** najkasnije do **28. novembra 2022.** (16:00 časova):

* Prezentacija "inovativne ideje/rješenja" u PPT formatu dokumenta (TEMPLATE) sa minimumom sledećih specifičnosti:
* formulacija konkretnog problema u sektoru plave ekonomije;
* inovativna ideja/rješenje za prevazilaženje predstavljenog problema. Nivo inovativnosti – novo ili poboljšano postojeće rješenje na primjeru konkretnog slučaja;
* opravdanost predložene inovativne ideje/rješenja (zrelost inovativne tehnologije/metodologije, finansijska održivost, itd);
* akcioni plan za implementaciju inovativne ideje/rješenja;
* potencijalni izazovi u sprovođenju inovativne ideje/rješenja;
* Apstrakt "inovativne ideje/rješenja" predstavljen u jednominutnom video snimku.

Prezentacija "inovativne ideje/rješenja" održaće se u prostorijama Centra za istraživanja, inovacije i preduzetništvo na Pomorskom fakultetu Kotor. Biće omogućeno i online uključenje i izlaganje. Svaki tim će imati maksimalno 15 minuta za prezentaciju.

1. Zvanični jezik konkursa

Engleski i crnogorski su radni jezici na konkursu "Nedelja PLAVOG IZAZOVA" 2022. Prijavna dokumentacija i materijali moraju biti pripremljeni na engleskom jeziku, uključujući PPT i kratku video prezentaciju, dok se prezentacije mogu usmeno izlagati po želji na crnogorskom jeziku.

1. Supervizori i ocjenjivači

Među supervizorima su predstavnici akademskog osoblja angažovani u okviru Centra za istraživanja, inovacije i preduzetništvo Pomorskog fakulteta Kotor Univerziteta Crne Gore.

Ocjenjivači su eksperti iz akademske mreže i poslovno/inovacionog sektora.

1. Kriterijumi za evaluaciju prijava

Evaluatori će odabrati timove sa najboljom “inovativnom idejom/rješenjem”. Izbor najboljih “inovativnih ideja/rješenja” vršiće se na osnovu kriterijuma predstavljenih u tabeli u nastavku:

|  |  |
| --- | --- |
| Multidisciplinarnost u timu | max. 10 poena |
| Rodna ravnopravnost u timu | max. 10 poena |
| Inventivnost | max. 50 poena |
| Kvalitet prezentovanja ideje | max. 30 poena |
| **Ukupno** | **max. 100 poena** |

1. Koristi od učešća na konkursu

Učesnicima "Nedelje PLAVOG IZAZOVA" biće omogućeno sljedeće:

* Petodnevni profesionalni razvoj kroz primjenu tehnika za kreativno rješavanje problema (npr. Brainstorming), kreiranje ideja, eksperimentalni rad, itd;
* pristup prostorijama, opremi i resursima Centra za istraživanja, inovacije i preduzetništvo Pomorskog fakulteta Kotor Univerziteta Crne Gore;
* mogućnost umrežavanja sa iskusnim inovatorima i preduzetnicima;
* mogućnost promocije inovativnih ideja kroz Blue Economy Knowledge Sharing HUB dostupan na https://www.bluehub.ucg.ac.me/;
* promovisanje u grupi alumnista "Nedelja PLAVOG IZAZOVA";
* dobijanje nagrade za kvalitetnu inovativnu ideju/rješenje.

1. Organizacija

**Organizator:** Centar za istraživanja, inovacije i preduzetništvo Pomorskog fakulteta Kotor Univerziteta Crne Gore

**Suorganizatori:** Privredna komora Crne Gore i Inovacioni preduzetnički centar Tehnopolis

Podršku u realizaciji konkursa pružili su predstavnici konzorcijuma partnera na Erasmus + BLUEWBC projektu.

1. Zaštita ličnih podataka

Organizatori pridaju veliki značaj odgovornom i transparentnom upravljanju ličnim podacima učesnika.

**Pozivamo Vas da podnesete** [**PRIJAVU**](https://docs.google.com/forms/d/e/1FAIpQLSf-z9HdI2Xvf3ApqgXnF7oPl0bULNsTEZ3wCk7rdKkRogy4ow/viewform?usp=sf_link) **i očekujemo Vas na “Nedjelji PLAVOG IZAZOVA” u organizaciji Centra za istraživanja, inovacije i preduzetništvo Pomorskog fakulteta Kotor od 23.-29. novembra 2022.**